સલમાન મીડિયાના ખરાબ વર્તનની વાત કરતો હોય, તો અમે જણાવીએ કે, સલમાન ખાનની એક્સ માશુકા એશ્વર્યા રાય "લા મેર" એપાર્ટમેન્ટમાં કદાચ માસ્ટર બ્લાસ્ટર સચિન તેંદુલકરની પાડોશણ હતી. સચિન અને એશ ફ્લેટમાં ઉપર કે નીચેના માળે રહેતા હતા.ત્યારે દારૂના નશામાં ચુર સલમાન અડધી રાત્રે આવી જોર જોરથી એશ્વર્યાના ઘરના બારણા ઠોકતો હતો. રાત્રે ૨-૩ વાગ્યે ચિકાર દારુ પીને એશના ઘરની બહાર ખરાબ ગાળો ભાંડતો હતો. અડધી રાત્રે એશના ઘરમાં જઈ મારઝૂડ કરનાર સલમાનને પોતાનું ખરાબ અમાનવીય વર્તન યાદ છે? "લા મેર " એપાર્ટમેન્ટના પાડોશીઓ સલમાનના ન્યુસન્સ સામે કંટાળીને ફરિયાદ સુદ્ધા કરી હતી. એશ્વર્યાના પિતા કૃષ્ણરાજ રાય દારૂડિયા સલમાનના સકંજામાંથી દીકરીને છોડાવવા માંગતા હતા. તાત્કાલિક એમણે દીકરી એશને બીજે શિફ્ટ કરી દીધી. એશ અને વિવેક ઓબેરોય એકબીજાને ડેટ કરી રહ્યા હતા ત્યારે સલમાને ફોન ઉપર વિવેક ઓબેરોયને ગાળો ભાંડી અને અને વિવેકના પાળેલા કુતરા જેનું નામ સન શાઈન હતું એને સન સેન્ડ કરવાની ધમકી આપી હતી. સલમાને પોતાનો ગુસ્સો સુદ્ધા વિવેક ઓબેરોયના પાલતું જાનવર ઉપર કાઢ્યો હતો. વિવેકને જાનથી મારવાની ધમકી આપી હતી. વિવેકે પ્રેસ કોન્ફરન્સ બોલાવી સલમાન સામે ગંભીર આરોપ મુક્યા હતા. ભૂતપૂર્વ પાકિસ્તાની અભિનેત્રી સોમી અલી અને સંગીતા બિજલાણી જેવી માશુકાઓ પણ સીઝ્યોફ્રેનીક સલમાન ખાનનો ઢોર માર ખાઈ ચુકી છે. એક પાર્ટીમાં સલમાન ખાને ફિલ્મ મેકર સુભાષ ઘાઈને હલકા સ્તરના અપશબ્દો કહ્યા હતા. ત્યાર બાદ સલમાનને સુભાષ ઘાઈની માફી પણ માંગી હતી. સલમાન ખાન હાલમાં ભલે અભિનેત્રી બિપાશા બસુનો મિત્ર છે. બિપાશા અને અભિનેતા કરણ સિહ ગ્રોવરના લગ્નમાં હાજરી આપવા ગયો હોય. ભૂતકાળમાં બિપાશા અને સલમાન ખાનના વેર પ્રકરણ અંગે ક્યાં કોઈ અજાણ્યું છે. બિપાશા જયારે ફિલ્મ દિગ્દર્શક અબ્બાસ-મસ્તાનની ફિલ્મમાં કામ કરતી હતી, ત્યારે બિપાશા લુક અંગે વાંધાજનક ટીપ્પણી સલમાને કર્યા હોવાના અહેવાલ પણ પ્રગટ થયા હતા. બિપાશાએ જાહેરમાં એશ્વર્યા સાથે સલમાન ખાનની મારઝૂડ અંગે વ્યંગ કરતા કહ્યું હતું કે, મારો બોયફ્રેન્ડ સુપર સ્ટાર હોય કે ગમે તે હોય, પણ હું એટલી નિર્બળ નથી કે પ્રેમીને મારઝૂડ કરવાના કે અપશબ્દો બોલવાના કે અપમાન કરવાના અધિકાર આપી દઉં.